  Туспуктэм: Руслан Нуриахметов Майя Бывальцева 19-тӥ толшоре 9 часысен но куазь тупатскытозь Удмуртиын федерал сюресъёс бадӟым машинаос но автобусъёс понна ворсамын. Со сярысь ГИБДД-лэн элькунъя управлениысь нырысетӥ ёзэтэз ивортӥз. Мынон-ветлонэз кышкыттэмлыко радъян вылысь М-7 «Волга» Москва – Владимир – Нижний Новгород – Казань – Уфа сюреслэн 28-тӥ иськемысен 156-тӥ иськемозь люкетэз ворсамын. Куазь урод луэмен валче бадӟым машинаос но мерлыко транспорт понна М-7 трассалэн Татарстанысь люкетэз ворсамын. 14 часысен Пермь шаерын федерал сюрес ворсамын луоз. 10 часысен бадӟым машинаос но мерлыко транспорт понна улосвыл сюресъёс но ворсамын. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Ворсам сюресъёс: – Ижкар – Вотка – Кельчино – Пермь шаерен гож; – Ижкар – Сарапул – Камбарка – Башкортостанэн гож; – Ижкар – Ува. Тодэ вайытом, Удмуртиын машинаослы сылыны нимысьтыз интыос дасязы, лымыё куазь сэрен Удмуртиын школаосын дышетсконэз дистанционной амалэ выжтыны ӵектӥзы.  Тегъёс: сюресъёс сюбегатонъёс Удмуртия  